સ્કોલિયોસિસ એ માનવ શરીરના મણકાની એવી બીમારી છે. જેમા કરોડનો વિચિત્ર રીતે વિકાસ થતો હોય છે. સમયાંતરે કરોડનો વળાંક વધી જતા કરોડસ્તંભ C અથવા S આકારનો થઈ જાય છે. આ કારણે વ્યક્તિના ખભા તથા છાતીનો વિકાસ અનિયમિત થતાં રોજિંદી ક્રિયામાં તકલીફો શરૂ થતી હોય છે. આવા દર્દીઓ પોતાના બેડોળ શરીરના કારણે જાહેરમાં જતા શરમ અનુભવતા હોય છે. શરીરની આ સ્થિતિ દર્દીના મગજને પ્રભાવીત કરતી જાય છે. સામાન્ય રીતે આ પ્રકાર ની બીમારી પાછળ જિનેટિક કારણ જવાબદાર હોવાનું મનાય છે, પરંતુ અત્યાર સુધી સંશોધન આધારે એવું કોઈ નક્કર કારણ મળી શક્યું નથી. લાંબા સમય સુધી આ સ્થિતિ રહેતા દર્દીને સ્નાયુ અથવા નસોની બીમારી લાગુ પડી શકે છે.